Diari Oficial de la Generalitat Valenciana


Sumari del DOGV 3811, del 09-08-2000 (2000/6569)

Informació pública de la convocatòria i les bases per a la provisió d'una plaça de biòleg.
------------------------------------------------------------------------------------------

### Dades del document

Número de DOGV
:   3811

Data del DOGV
:   09-08-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/6569


Data del document
:   09-08-2000

Organisme emissor
:   Ajuntament de Calp

Tipus de document
:   Convocatòria

Descriptors 

:   * Calp
    * administració local
    * concurs administratiu

Informació pública de la convocatòria i les bases per a la provisió d'una plaça de biòleg. [2000/F6569]
  
Convocatòria per a la provisió d'una plaça de biòleg de personal funcionari
  
Bases específiques
  
Base primera. Plaça convocada. Sistema de selecció
  
1.1. És la que a continuació s'indica, la naturalesa i característiques de la qual igualment s'especifiquen:
  
Denominació de la plaça: biòleg.
  
Oferta d'ocupació: 1999.
  
Escala: administració especial.
  
Subescala: tècnica.
  
Classe: tècnic superior.
  
Categoria: biòleg.
  
Grup: A.
  
1.2. El sistema de selecció dels aspirants serà el d'oposició llibre.
  
Base segona. Requisits dels aspirants
  
2.1. Per a ser admesos a la realització de les proves selectives, els aspirants hauran de reunir els requisits que s'indiquen en les bases genèriques que regulen la present convocatòria.
  
2.2. Hauran d'estar en possessió del títol de llicenciat en Ciències Biològiques.
  
Base tercera. Sol·licituds
  
3.1. Les sol·licituds per prendre part en les proves selectives es presentaran dins del termini de 20 dies naturals, comptats a partir del següent al de la publicació de l'extracte de la convocatòria en el Boletín Oficial del Estado.
  
3.2. Aquestes sol·licituds es presentaran al registre general de la corporació, directament o per qualsevol de les formes indicades en l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
3.3. Les sol·licituds es presentaran acompanyades dels següents documents:
  
- còpia del document nacional d'identitat.
  
- justificant d'haver pagat en qualsevol de les formes admeses en la legislació vigent els drets d'examen.
  
- aquells altres documents que pogueren ser exigits en les bases específiques com a requisits per a poder optar a l'accés a la plaça convocada, tals com titulacions, carnet de conduir, etc.
  
3.4. La instància presentada per cada aspirant, quant al compliment de les condicions i requisits exigits en la convocatòria, tindrà la consideració de declaració jurada acreditativa de la veracitat que es posseeixen aquests requisits.
  
La falsedat en aquesta declaració jurada o el fet de no complir els requisits assenyalats donarà lloc a la invalidesa de l'actuació de l'interessat i la nul·litat consegüent respecte a aquest dels actes del tribunal qualificador, sense perjudici de l'exigència de responsabilitats de tot ordre a l'aspirant.
  
3.5. Per tractar-se d'una plaça pertanyent al grup A, els drets d'examen es fixen en 3.500 pessetes.
  
Base quarta. Desenvolupament de l'oposició
  
4.1. Tots els exercicis són obligatoris i eliminatoris, i es qualificaran cada un d'aquests de 0 a 10 punts. Se'n necessita obtenir almenys 5 punts per a superar cada un.
  
4.2. Els exercicis selectius corresponents a aquesta plaça seran els següents:
  
4.2.1. Primer exercici
  
Consistirà a desenvolupar per escrit un tema proposat pel tribunal dels compresos en les matèries comunes de l'annex, sense que s'haja de correspondre necessàriament amb l'epígraf del programa que figura en aquest annex.
  
La durada d'aquest exercici la determinarà el tribunal qualificador al començament d'aquest.
  
El tribunal el qualificarà valorant, a més dels coneixements, la claredat i l'ordre d'idees, la qualitat d'expressió escrita i la capacitat de síntesis. Així mateix, el tribunal podrà departir amb els aspirants sobre algun dels aspectes tractats en el desenvolupament del tema, a fi d'aclarir o conéixer amb més profunditat el coneixement que té d'aquest.
  
4.2.2. Segon exercici
  
Consistirà a desenvolupar oralment tres temes extrets a l'atzar, un de cada un dels tres blocs en què es divideixen les matèries específiques que figuren en l'annex d'aquestes bases.
  
La durada d'aquest exercici la determinarà el tribunal qualificador al començament d'aquest.
  
El tribunal valorarà el rigor i la profunditat dels coneixements, així com la claredat i l'ordre d'idees. Així mateix, el tribunal podrà canviar impressions amb els aspirants sobre algun dels aspectes tractats en el desenvolupament dels temes, a fi d'aclarir o conéixer amb més profunditat el coneixement que té d'aquests.
  
4.2.3. Tercer exercici
  
Consistirà en la resolució d'un o més supòsits pràctics, relacionats amb les funcions pròpies de la plaça objecte d'aquesta convocatòria. La durada d'aquest exercici la determinarà el tribunal qualificador al començament d'aquest.
  
El tribunal valorarà la proposta formulada per l'aspirant, tenint en compte el resultat i les conclusions a què arribe.
  
4.3. La qualificació final de l'oposició s'obtindrà sumant les puntuacions obtingudes en els tres exercicis de què consta l'oposició.
  
Annex
  
Temari
  
A) Matèries comunes
  
1. La Constitució. Pluralitat de significats. La Constitució com a text normatiu. La Constitució Espanyola.
  
2. Les relacions entre l'ordenament estatal i els ordenaments autònoms. Lleis estatals i autonòmiques.
  
3. L'acte administratiu. Concepte. Classes. Elements.
  
4. El procediment administratiu: concepte i classes. Principis.
  
5. El procediment general. Fases. Procediments especials.
  
6. El dret sancionador. Principis. Les sancions administratives. Concepte, naturalesa i classes. Procediment sancionador.
  
7. L'administració local en la Constitució de 1978. El principi d'autonomia: el seu significat i abast. Garantia institucional de l'autonomia local.
  
8. La potestat reglamentària de les entitats locals. Òrgans titulars. Reglament orgànic i ordenances. Procediment d'elaboració i aprovació. La publicació de les normes locals.
  
9. El municipi. Concepte. El municipi com a entitat bàsica de l'organització territorial de l'estat, com a entitat representativa dels interessos locals i com a organització prestadora dels serveis públics.
  
10. Les relacions entre l'administració local i les altres administracions públiques. Principis generals. Fórmules de cooperació i coordinació. Tècniques de control. La dissolució de les entitats locals.
  
11. L'organització de les entitats locals. Principis de conformitat i varietat.
  
12. L'organització municipal: principis fonamentals. Els òrgans bàsics i els òrgans complementaris. L'estatut dels membres de les entitats locals.
  
13. El Ple de l'ajuntament: composició i competències. La Comissió de Govern: composició, nomenament i competències. Les comissions informatives. Les juntes de districtes i altres òrgans de gestió desconcentrats.
  
14. Classes de béns locals. Els béns de domini públic. Peculiaritats del seu règim jurídic en l'àmbit local. Mitjans de protecció del domini públic local. Problemàtica dels béns comunals.
  
15. Béns patrimonials de les entitats locals. Adquisició i alienació dels béns propis. Administració, ús i aprofitament dels béns patrimonials.
  
16. La funció pública local: classes de funcionaris. Funcionaris propis de les corporacions locals. Llibertats polítiques i sindicals en la funció pública local.
  
17. La responsabilitat administrativa dels funcionaris locals. Règim disciplinari. Responsabilitat civil i penal de les autoritats i els funcionaris locals.
  
18. Pressupostos de les entitats locals. Principis, integració i documents de què consten. Procés d'aprovació del pressupost local. Execució i liquidació del pressupost.
  
B) Matèries específiques
  
B.1. Bloc 1r
  
19. Valoració econòmica del medi ambient: mètodes i limitacions.
  
20. Taxes i ecotaxes: cànon d'abocament i cànon de sanejament.
  
21. Instruments economicofiscals per a la protecció del medi ambient.
  
22. Avaluació, decisió multicriteri i sistemes interactius d'ajuda a les decisions en el medi ambient.
  
23. Instruments legals de gestió ambiental. Principis rectors.
  
24. El paisatge: paisatge com a recurs. Concepte i percepció del paisatge. Ecologia i diversitat.
  
25. Interpretació del paisatge. El paisatge en l'educació ambiental.
  
26. Fitosociologia en relació amb el paisatge.
  
27. Contaminació acústica. Contaminació acústica a la Comunitat Valenciana. Control de la contaminació acústica.
  
28. Control de la contaminació atmosfèrica. Xarxes de vigilància i prevenció. Legislació.
  
29. Contaminació en aigües marines. Tipus.
  
30. Dinàmica del litoral valencià. Característiques i processos antròpics que l'alteren.
  
31. Pluja àcida: origen, processos, impactes i control.
  
32. Aqüífers i aigua subterrània.
  
33. Aqüífers costers i intrusió marina.
  
34. Directiva d'hàbitats: aplicació dins del subsector alcoianodiànic.
  
35. Competències de les administracions públiques en el sòl forestal valencià. Propietat pública i acció administrativa.
  
36. Infraccions i sancions en el sòl forestal valencià.
  
37. Incendis: dinàmica, tipus, efectes sobre el sòl.
  
38. Dinàmica de la vegetació mediterrània en situacions postincendi.
  
39. Restauració d'àrees afectades per incendis.
  
40. Tècniques de regeneració vegetal en medis alterats.
  
41. Sòls mediterranis. La seua relació amb els processos de degradació.
  
42. Característiques dels sòls en funció dels seus factors de formació: ambients morfoclimàtics.
  
43. Vegetació del terme municipal de Calp. Geologia i geomorfologia del terme municipal de Calp.
  
44. Caracterització de la costa del municipi de Calp.
  
45. Biomonitorització. Definició. Característiques. Tipus. Biomonitorització a nivell de comunitat o ecosistema.
  
46. Algues marines com a bioindicadors.
  
47. Espècies vasculars bioindicadores.
  
48. Mètodes d'anàlisi i valorització de les comunitats vegetals. Utilitat d'aquests.
  
49. Mètodes i figures de conservació de la flora a la Comunitat Valenciana.
  
50. Corologia de la flora valenciana.
  
51. Responsabilitat administrativa mediambiental.
  
52. El dret d'accés a la informació en matèria de medi ambient.
  
53. Disseny de senders senyalitzats. Problemàtica ambiental.
  
54. Disseny de senders ambientals: característiques, objectius i continguts.
  
55. Poblacions plaga: característiques i problemàtica. Larus cachinnans com a espècie plaga.
  
B.2. Bloc 2n
  
56. El desenvolupament de la normativa urbanística en les comunitats autònomes i la seua relació amb l'ordenació de zones inundables.
  
57. Les vies pecuàries i la protecció del medi ambient.
  
58. Tractament dels béns de domini públic no municipal en els plans generals de la Comunitat Valenciana.
  
59. Documentació dels plans urbanístics a la Comunitat Valenciana.
  
60. Residus i planificació urbanística.
  
61. Autorització prèvia, habitatge familiar i parcel·lació en SNU.
  
62. El règim urbanístic del SNU.
  
63. Procediment ordinari d'interés comunitari en el SNU.
  
64. Procediment extraordinari d'interés comunitari en el SNU.
  
65. Repercussions del transport sobre el medi ambient.
  
66. Polítiques de transport en àrees urbanes a xicoteta i gran escala.
  
67. El medi físic com a suport en l'ordenació del territori. Estudis de localització d'activitats. L'estudi del medi físic en l'ordenació del territori a Espanya.
  
68. Estudis d'impacte ambiental en l'ordenació del territori: caràcters diferencials.
  
69. Declaració d'impacte ambiental i planejament urbanístic en l'ordenament jurídic valencià.
  
70. El medi urbà com a ecosistema: característiques i possibilitats d'interacció.
  
71. Microclimes urbans: característiques i influència en el disseny d'espais urbans.
  
72. Desenvolupament urbà a Calp. La seua anàlisi tipològica.
  
73. Ordenació del territori i medi ambient: ordre constitucional, territori i política territorial i competències.
  
74. Ordenació del territori: ordenació urbanística, delimitació i articulació recíproca. Pressupòsits bàsics per a l'ordenació territorial.
  
75. Plans d'acció territorial de finalitat urbanística: naturalesa, contingut i tramitació.
  
76. Catàleg de béns i espais protegits: naturalesa, contingut i tramitació.
  
77. El patrimoni públic del sòl: legislació estatal i autonòmica.
  
78. L'ordenació estructural en la legislació valenciana.
  
B.3. Bloc 3r
  
79. Ecogestió: auditoria ambiental i règim jurídic. El principi preventiu en el medi ambient.
  
80. Ecogestió: l'auditoria ambiental com a instrument en la protecció del medi ambient. Ecoauditoria i seguretat ambiental.
  
81. Determinació del perjudici ecològic en el dret penal espanyol.
  
82. Règim jurídic dels residus perillosos: generació i gestió.
  
83. Residus perillosos: concepte legal i caracterització.
  
84. Paper de les entitats locals en la gestió de residus a Espanya.
  
85. Directrius del Pla Integral de Residus de la Comunitat Valenciana.
  
86. Programa de gestió de residus industrials en el Pla Integral de Residus de la Comunitat Valenciana.
  
87. Instruments de suport a la gestió de residus.
  
88. Marc jurídic en la gestió de residus: assignació de competències i planificació.
  
89. El Pla Nacional de Residus Urbans: objectius, àmbit d'aplicació, situació inicial i programes.
  
90. Residus de construcció: gestió ambiental i internalització sectorial dels seus costos ambientals.
  
91. Acció pública i medi ambient: dret al medi ambient.
  
92. Aigües terrestres. Naturalesa jurídica. Aprofitaments comuns i especials de les aigües públiques. Organització administrativa en matèria d'aigües terrestres.
  
93. Aigües marítimes. Béns del domini públic maritimoterrestre. Uso del domini públic maritimoterrestre. Competències de les distintes administracions públiques.
  
94. Competències locals en matèria de salubritat. Abocaments i contaminació de les aigües. Defensa del medi ambient.
  
95. Els delictes contra els recursos naturals i el medi ambient en el Codi Penal espanyol.
  
96. Els delictes relatius a la protecció de la fauna i flora en el Codi Penal espanyol.
  
97. Els delictes sobre l'ordenació del territori en el Codi Penal espanyol.